På Museet for Søfart i Helsingør bliver et vigtigt stykke danmarkshistorie fortalt i børnehøjde, men der er også meget at fordybe sig i for de voksne.

Danmark er omgivet af hav, og fædrelandets stolte tradition som søfartsnation bliver flot fortalt på Museet for Søfart i Helsingør. Få for eksempel en sømandstatovering, iklæd dig kaptajnens klæder eller snup en tur i rumpejolle. I det maritime legeunivers kan børn boltre sig ved at være aktive, eller de kan fordybe sig på værkstedet. Gennem leg tilegner man sig viden, og som voksen er der bestemt også meget spændende historie at kaste sig over. Lige nu kører udstillingen Oceanista, hvor havets indflydelse på mode er i centrum. Arkitektonisk er det grundlæggende en stor oplevelse at bevæge sig rundt i de helt særlige rum, der danner ramme om museet, der er indrettet i en gammel tørdok under jorden. Vi er svært begejstrede for Museet for Søfart, der henvender sig med spændende fortællinger til både unge og gamle. Fem ud af seks sejlskibe herfra.